cyanic-selkie/wikianc huggingface dataset:
Եվրոպա (արբանյակ)
Ֆիզիկական առանձնահատկություններ
Եվրոպան մի փոքր է զիջում Լուսնին չափերով։ Ունենալով մոտ 3100 կմ տրամագիծ՝ այն չափերով վեցերորդ արբանյակն է, և տասնհինգերորդ մարմինն է ամբողջ Արեգակնային համակարգում։ Եվրոպան ամենափոքրն է Գալիլեյան արբանյակներից, սակայն զանգվածով այն ավելին է, քան իրենից փոքր մնացած բոլոր հայտնի արբանյակները միասին վերցրած ։ Նրա խտությունը համեմատական է Երկրային խմբի մոլորակների հետ և կազմում է 3,013 գ/սմ³: Այն հիմնականում կազմված է սիլիկատային քարերից ։
Ներքին կազմություն
Հաշվարկվել է, որ Եվրոպայի արտաքին շերտը կազմված է մոտ 100 կմ հաստությամբ ջրից, դրա մի մասը սառած է որպես կեղև, իսկ մյուսը գտնվում է հեղուկ վիճակում որպես ընդերքային օվկիանոս սառույցի շերտի տակ։ Վերջերս Գալիլեո կայանից կատարված մագնիսական դաշտի հետազոտությունները ցույց են տվել, որ արբանյակն ունի ինդուցված մագնիսական դաշտ, որն առաջանում է նրա Յուպիտերի մագնիսական դաշտի հետ փոխազդեցության արդյունքում, որը ցևյց է տալիս, որ արբանյակի ընդերքում կա հաղորդիչ նյութի շերտ ։ Հավանական է, որ այս շերտն է ընդերքային աղի ջրի օվկիանոսը։ Եվրոպայի կեղևը պտտվել է մոտ 80°-ով, որը հնարավոր չէր լինի, եթե սառցե կեղևը սերտորեն կպած լիներ մանտիային ։ Եվրոպան կարող է ունենալ մետաղական պողպատե միջուկ ։
Մակերևույթի առանձնահատկություններ
Եվրոպայի մակերևույթի վրա ռադիացիայի մակարդակը մոտավորապես հավասար է 5400 մԶվ-ի մեկ օրվա ընթացքում, այս մակարդակը մարդու համար կարող է առաջացնել ծանր հիվանդություն կամ մահ ընդամենը մեկ օրվա ճառագայթման արդյունքում ։
Բծեր
Եվրոպայի ամենատպավորիչ մակերևույթի առանձնահատկությունն են բարդ իրար հետ խաչվող նախշեր գոյացնող բծերը, որոնք ծածկում են ամբողջ մակերևույթը։ Մոտիկից ուսումնասիրությունը ցույց է տալիս, որ այս ճաքերի երկու կողմիերի կեղևը տեղաշարժվել է իրար հանդեպ։ Բծերի լայնությունը հասնում է մինչև 20 կիլոմետրի, հաճախ նրանց արտաքին կողմերը ավելի մուգ են ։ Բծերի առաջացման ամենատարածված վարկածի համաձայն, նրանք հավանաբար առաջացել են, երբ ավելի տաք սառույցի արտանետումնրը ճեղքել են Եվրոպայի կեղևը ։ Այս էֆեկտը կարող է նման լինել Երկրի վրայի Հյուսիսային սառուցյալ օվկիանոսի սառցե դաշտերում առաջացած շերտերին։ Այս երևույթները հավանաբար առաջացել են Յուպիտերի հետ փոխազդեցության արդյունքում գործող մակընթացային ուժերի ազդեցության հետևանքով։ Քանի որ Եվրոպան գտնվում է Յուպիտերի հետ մակընթացային փականում, և նրա հիմանկանում միայն մի կողմն է ուղղված դեպի մոլորակը, ապա այս փոխազդեցության արդյունքում առաջացած առանձնահատկությունները պետք է ունենան մոտավորապես կանխատեսելի ձև։ Սակայն, Եվրոպայի վրա այս ձևն ունեն միայն ամենաերիտասարդ բծերը, մյուսները կախված տարիքից ավելի ու ավելի են տարբերվում ձևով։ Սա կարող է բացատրվել նրանով, որ Եվրոպայի կեղևը պտտվում է մի փոքր ավելի արաք քան ընդերքը, որը հնարավոր կլինի ընդերքային օվկիանոսի առկայության դեպքում, որը անջատում է սառցե կեղևը արբանյակի մանտիայից ։ Վոյաջերներից և Գալիլեոյից կատարված լուսանկարները համեմատելու արդյունքում, գիտանականները եզրակացրին, որ սառցե կեղևը կատարում է մեկ ամբողջական պտույտ մանտիայի նկատմամբ մոտավորապես 12000 տարվա ընթացքում ։ Վոյաջերներից և Գալիլեոյից կատարված լուսանկարները թույլ տվեցին նաև ապացուցել, որ Եվրոպայի վրա տեղի է ունենում նաև սուբդուկցիայի երևույթը, երբ մակերևույթի մի շերտը ընկղմվում է մյուսի տակ, ճիշտ այնպես, ինչպես դա տեղի է ունենում Երկրի օվկիանոսային սալերի դեպքում  ։ Այսպիսով սառցե սալերը, ինչպես և երկրային տեկտոնիկ սալերը, անցնելով ընդերք կրկին հալչում են։ Կեղևի ճեղքումները և սառցե սալերի տեղաշարժները ծառայում են առաջին վկայությունները այն փաստի, որ սալերի տեկտոնիկ երևույթներ գոյություն ունեն Երկրից բացի այլ երկնային մարմնի վրա ։
Այլ երկրաբանական առանձնահատկություններ
Եվրոպայի մակերևույթի մեկ այլ առանձնահատկություն են շրջանաձև կամ էլիպսաձև «պեպենները», դրանք կարող են լինել գոգավոր, ուռուցիկ կամ հարթ, մուգ հետքեր, մյուսները ունեն խառը կտրտված մակերես։ Ուռուցիկ մասերը այնպիսի տեսք ունեն, կարծես ներքևից սեղմման հետևանքով են առաջացել ։
«Պեպենների» առաջացման ևս մեկ վարկածի համաձայն, դրանք հանդիսանում են «Գալիլեոյից» կատարված վաղ լուսանկարների վատ որակի արդյունք, և դրանք իրականում գոյություն չունեն։ Պատճառաբանվում է, որ արբանյակի վրա գտնվող սառույցի շերտը չափազանց բարակ է, որպեսզի կարողանա ապահովել կոնվեկցիոն դիապիրների առաջացումը ։
2011 թվականի նոյեմբերին Օստինի Տեխասի համալսարանի մի խումբ գիտնականներ «Նեյչր» ամսագրում հրապարակած հոդվածում ապացուցեցին, որ Եվրոպայի վրա գտնվող «քաոսները» գտնվում են մեծ լճերի վրա ։ Այս լճերը առաջացել են սառցե շերտի մեջ և ամբողջովին փակված են սառույցի շերտերով բոլոր կողմերից։ Այս լճերի գոյությունը կարելի է ապացուցել միայն արբանյակի մակերևույթի անմիջական ուսումնասիրություններով ։
Ընդերքային օվկիանոս
Գիտնականները համակարծիք են, որ Եվրոպայի ընդերքում գոյություն ունի հեղուկ ջրից բաղկացած օվկիանոս, մակընթացային լարվածություններից առաջացող ջերմությունը պահպանում է այս օվկիանոսը հեղուկ վիճակում ։ Եվրոպայի մակերևույթային ջերմությունը կազմում է մոտ 110 K հասարակածի վրա և միայն 50 K բևեռներում, պահպանելով արբանյակի սառցե կեղևը գրանիտի պես ամուր ։ Առաջին անգամ ընդերքային օվկիանոսի գոյությունը առաջարկվեց հաշվի առնելով մակընթացային տաքացման տեսական գոյությունը (Եվրոպայի ուղեծրի էքսցենտրիսիտետի և այլ Գալիլեյան արբանյակների հետ ուղեծրային ռեզոնանսի պատճառով)։ Գալիլեոյի լուսանակարման թիմը փաստում է այս օվկիանոսի գոյությունը հիմնվելով Վոյաջերների և Գալիլեոյի լուսանկարների վերլուծության վրա ։ Ամենավառ փաստարկն է հանդիսանում քաոսների առկայությունը, որոնք բացատրվում են շրջաններ, որտեղ ընդերքային օվկիանոսը հալեցրել է կեղևը։ Այս բացատրությունը վիճարկվում է, քանի որ երկրաբանների մեծամասնությունը կողմ է «հաստ սառույցի» մոդելին, ըստ որի կեղևի սառույցը այնքան հաստ է, որ ընդերքային օվկիանոսը շատ հազվադեպ է, եթե ոչ երբեք, փոխազդում մակերևույթի հետ ։ «Հաստ սառույցի» վարկածի լավագույն ապացույց է հանդիսանում Եվրոպայի մեծ խառնարանների ուսումնասիրությունը։ Արբանյակի մակերևույթի ամնեամեծ հարվածային կառուցվածքները շրջապատված են կոնցենտրիկ օղակներով, և լցված են համեմատաբար հարթ նոր սառույցով։ Հիմնվելով այս դիտարկումների վրա, ինչպես նաև հաշվարկելով մակընթացային ուժերի հետևանքով առաջացած ջերմության քանակը Եվրոպայի արտաքին սառցե կեղևի հաստությունը գնահատվել է մոտ 10–30 կմ, ներառյալ փափուկ «տաք սառույցի» շերտը։ Այստեղից հետևում է, որ այս կեղևից ներքև գոյություն ունեցող օվկիանոսը կարող է ունենալ մոտ 100 կմ խորություն ։ Այստեղից կարելի է հաշվարկել Եվրոպայի օվկիանոսի ծավալը 3 × 1018 մ3, մոտավորապես երկու և կես անգամ շատ քան Երկրի օվկիանոսների ընդհանուր ծավալն է  ։
Բարակ սառույցի մոդելի համաձայն Եվրոպայի սառցե կեղևը ունի ընդամենը մի քանի կիլոմետր հաստություն։ Սակայն գիտնականների մեծամասնությունը եզրակացնում են, որ այս մոդելը վերաբերվում է միայն արբանյակի մակերևույթի այն հատվածներին, որոնք ճկունություն են դրսևորում Յուպիտերի մակընթացությունների ազդեցության տակ։ Որոշ մոդելներ ենթադրում են, որ Եվրոպայի արտաքին ճկուն սառցի շերտը կարող է լինել մոտ 200 մ։ Եթե արբանյակի սառցե կեղևը իրականում այդքան բարակ է, այս «բարակ սառույցի» մոդելի համաձայն ընդերքի ջրերը պարբերաբար դուրս են գալիս մակերևույթ առաջացած ճեղքերի միջով, դրանով իսկ ստեղծելով «քաոսների» լանդշաֆտ ։
Կազմություն
Գալիլեո կայանի տվյալներով Եվրոպան ունի թույլ մագնիսական մոմենտ, որը ինդուցվում է Յուպիտերի մագնիսական դաշտի տատանումների արդյունքում։ Արբանյակի մագնիսական դաշտի հզորությունը մագնիսական հասարակածի շրջանում կազմում է մոտ 120 նՏ, որը մոտ վեց անգամ փոքր է Գանիմեդի դաշտի հզորությունից և մոտ վեց անգամ մեծ է Կալիստոյից ։ Ինդուկցված մոմոնետի գոյությունը ենթադրում է Եվրոպայի ընդերքում բարձր հաղորդականությամբ նյութի շերտի առկայություն։ Այս շերտի ամենահավանական թեկնածուն է ընդերքային աղի ջրի օվկիանոսը ։
1979 թվականին Վոյաջեր կայանների Եվրոպայի մոտով անցումից սկսած գիտնականները փորձում են հասկանալ արբանյակի մակերևույթի կարմրա-շագանակագույն նյութի բաղադրությունը, որը ծածկում է մակերևույթի առանձնահատկությունների մակերեսը ։ Այս մուգ նյութերի սպեկտրոգրաֆիկ հետազոտությունները ցույց տվեցին, որ դրանք կարող են լինել հարուստ տարբեր աղերով, այնպիսիք, ինչպես մագնեզիումի սուլֆատը, որոնք նստում են մակերեսին ընդերքից բարձրացած ջրերի գոլորշիացման արդյունքում ։ Այս հետազոտությունների արդյունքում պարզված խառնուրդների կազմության մեկ այլ բացատրություն կարող է լինել ծծմբական թթվի հիդրատների առկայությունը ։ Այնուամենայնիվ, այս երկու նյութերն էլ անգույն են մաքուր վիճակում, և կարմրավուն գույնը կարող է բացատրվել ծծումբի միացությունների առկայությամբ ։
Ջերմության աղբյուր
Մակընթացային տաքացումը առաջանում է երկու երևույթների հետևանքով. մակընթացային շփման և մակընթացային ճկման, որոնք իրենց հերթին առաջանում են մակընթացային արագացման պատճառով։ Ուղեծրային և պտույտի էներգիաները տարածվում են արբանյաի միջուկի, ենդերքային օվկիանոսի և կեղևի մեջ ։
Օվկիանոսի մակընթացությունների շփումը հատակի և ծածկող սառույցի շերտի հետ վերափոխվում է ջերմության։ 2008 թվականի վերջում առաջարկվեց վարկած, որ Յուպիտերի հզոր մակընթացային ալիքները պահում են Եվրոպայի օվկիանոսի ջերմությունը բարձր մակարդակի վրա։ Սա առաջացնում է այսպես կոչված Ռոսբիի ալիքներ, որոնք շարժվում են բավականին դանդաղ, մոտավորապես մի քանի կիլոմետր օրվա ընթացքում, սակայն կարող են առաջացնել զգալի կինետիկ էներգիա։ Ներկայիս ուղեծրի թեքման պայմաններում (մոտ 0,1 աստիճան), Ռոսբիի ալիքներից առաջացած ռեզոնանսը կարող է ունենալ 7,3 Ջ կինետիկ էներգիա, որը երկու հազար անգամ մեծ է քան հիմնական մակընթացային ուժերի ստեղծած հզորությունը ։ Այս էներգիայի տարածումը կարող է լինել Եվրոպայի օվկիանոսի հիմնական ջերմության աղբյուրը  ։
Մակընթացային ճկման արդյունքում ջերմություն է անջատվում Եվրոպայի ընդերքի և կեղևի ճկումից մակընթացային ալիքների ազդեցության տակ ։ Սառցե կեղևի ճկման առաջացած ջերմության քանակը կարող է լինել 100-ից հազար անգամ ավելի շատ, քան արբանյակի միջուկի ճկումից կարող է առաջանալ ։ Եվրոպայի օվկիանոսի հատակը կարող է նաև տաքացվել այս ճկումների արդյունքում առաջացող հիդրո-ջերմային ակտիվությունից, որը կարող է նման լինել Երկրի օվկիանոսների հրաբխային գործունեությանը ։
2016 թվականին հրապարակված փորձերի և հետազոտությունների արդյունքները ցույց են տալիս, որ մակընթացային ճկման արդյունքում առաջացած և տարածված ջերմությունը կարող է լինել մոտ մեկ տասնյակ անգամ ավելին, քան նախկինում կարծում էին ։ Այս հետազոտություններից պարզվեց, որ հիմնական ջերմությունը առաջանում է, այլ թէ սառույցի մասնիկների իրար հետ շփման հետևանքով, այլ սառույցի բյուրեղային կառուցվածքից, այս բյուրեղների դեֆորմացիայի արդյունքում  ։ Որքան մեծ է այս դեֆորմացիան այնքան մեծ քանակով ջերմություն է անջատվում։
Մակընթացային տաքացումից բացի, Եվրոպայի ընդերքը կարող է նաև տաքացվել քարե մանտիայի մեջ պարունակվող ռադիոակտիվ տարրերի տրոհման միջոցով ։ Սակայն բոլոր արբանյակի ընդերքի մոդելները և դիտարկված տվյալները ենթադրում են, որ արբանյակի ընդերքում առկա է մոտ հարյուր անգամ ավելի ջերմություն, քան կարող էր առաջանալ միայն ռադիոակտիվ տրոհման արդյունքում, այսպիսով ապացուցելով, որ Եվրոպայի ընդերքի հիմնական տաքացման աղբյուր է հանդիսանում մակընթացային ուժերի ազդեցությունը ։
Շիթեր
Հաբլ աստղադիտակը 2012 թվականին լուսանկարել է Եվրոպայի մի լուսանկար, որում ենթադրվել է ջրային գոլորշու շիթ, որը արտանետվում էր արբանյակի հարավային բևեռին մոտ շրջանում ։ Լուսանկարում երևացող շիթերի բարձրությունը գնահատվել է մոտ 200 կմ, որը մոտ 20 անգամ Էվերեստ լեռից բարձր է ։ Սակայն, դրանից հետո կատարված դիտարկումների արդյունքում Եվրոպայից արտանետվող շիթեր այլևս չեն նկատվել։ Հետևաբար, ենթադրվել է, որ եթե նույնիսկ այս շիթերը պատահում են, դրանք պատահական բնույթ ունեն, և համաձայն մակընթացային ուժերի ազդեցությունների կանխատեսման մոդելի հավանական է, որ կարող են առաջանալ, երբ Եվրոպան գտնվում է իր ուղեծրով Յուպիտերից ամենահեռու կետում ։ Արբանյակի վրա գործող մակընթացային ուժերը մոտ 1000 անգամ ավելի հզոր են քան Լուսնի ազդեցությունն է Երկրի վրա։ Միակ մյուս արբանյակը Արեգակնային համակարգում, որի վրա նկատվել են այսպիսի շիթեր Սատուրնի արբանյակ Էնցելադն է ։ Եվրոպայի շիթերի ժայթքման ծավալը գնահատվում է մոտ 7000 կգ/վ , իսկ Էնցելադի մոտ այս ցուցանիշը գնահատվում է մոտ 200 կգ/վ  ։
Մթնոլորտ
Երկրային և տիեզերական աստղադիտակների դիտարկումների արդյունքում պարզվել է, որ Եվրոպան ունի նոսր և բարակ մթնոլորտ, որը կազմված է հիմնականում մոլեկուլյար թթվածնից (O2) ։ Արբանյակի մակերևութային մթնոլորտային ճնշումը կազմում է 0,1 մՊա, կամ 10−12 անգամ փոքր Երկրի ցոցանիշից ։ 1997 թվականին Գալիլեո կայանը հաստատեց նաև Եվրոպայի նոսր իոնոսֆերայի գոյությունը (մթնոլորտի վերին շերտ, որը պարունակում է լիցքավորված մասնիկներ), որը ստեղծվում է արեգակնային ճառագայթման և Յուպիտերի մագնիսոլորտի մասնիկների ազդեցության շնորհիվ , որը նույնպես ապացուցում է մթնոլորտի գոյությունը։
Ի տարբերություն Երկրի մթնոլորտի թթվածնին, Եվրոպայի մոտ այն չունի կենսաբանական ծագում։ Արբանյակի մթնոլորտը առաջացել է ռադիոլիզի արդյունքում, որի ընթացքում մոլեկուլները դիսոցվում են ռադիացիայի ազդեցության տակ ։ Արևի ուլտրամանուշակագույն ճառագայթումը և Յուպիտերի մագնիսոլորտի լիցքավորված մասնիկները (իոնները և էլեկտրոնները) հարվածում են Եվրոպայի մակերևույթին, տրոհելով ջուրը թթվածնի և ջրածնի։ Այս քիմիական տարրերը դրանից հետո ադսորբվում և «փոշիանում» են առաջացնելով մթնոլորտ։ Նույն ռադիացիան նաև արտանետում է այս մասնիկները մակերևույթից վեր, և այս երկու ազդեցությունների արդյունքում էլ հենց ստեղծվում է արբանյակի մթնոլորտը ։ Քանի որ մոլեկուլյար թթվածինը բավականին երկար է իջնում մակերևույթի վրա, այն հանդիսանում է մթնոլորտի հիմնական մասը։ Այս մոլեկուլները վերադառնալով մակերևույթ, ջրի նման, չեն սառչում սառույցի մեջ, այլ վանվում են մակերևույթից բալիստիկ հետագծով։ Մոլեկուլյար ջրածինը չի վերադառնում մակերչևույթ, քանի որ այն բավականաչափ թեթև է և կարոզղանում է արտանետվել Եվրոպայի ձգողության դաշտից դեպի տիեզերք ։
Դիտարկումները ցույց են տվել, որ ռադիոլիզի արդյունքում առաջացած մոլեկուլյար թթվածնի մի մասը չի արտանետվում դեպի մթնոլորտ, այլ մնում է մակերևույթի մեջ, և քանի որ ընդերքային օվկիանոսը շփվում է մակերևույթի հետ (վերը բերված ենթադրությունների արդյունքում), այս թթվածինը կարող է անցնել օվկիանոս՝ դրանով իսկ խթանելով կենսաբանական պրոցեսներ ։ Գնահատականներից մեկի համաձայն Եվրոպայի մակերևութային սառույցի գոյության ամբողջ ընթացքում այս մեխանիզմով ընդերքային օվկիանոս կարող էր անցնել այնքան թթվածին, որը կարող է համեմատական լինել Երկրի օվկիանոսների խորը մասերի իրավիճակի հետ ։
Եվրոպայի ձգողությունը հաղթահարած ջրածինը, ինչպես նաև ատոմական և մոլեկուլյար թթվածինը ձևավորում են գազային թոր արբանյակի ուղեծրի երկայնքով։ Այս «չեզոք ամպը» նկատվել է Կասինի և Գալիլեո կայանների կողմից, և ունի ավելի խիտ կազմություն, քան Յուպիտերի մեկ այլ արբանյակ Իոինն է։ Կանխատեսող մոդելների համաձայն, այս թորում առկա բոլոր ատոմներն ու մոլեկուլները ի վերջո իոնացվում են և ցնում Յուպիտերի մագնիսոլորտային պլազման ։
Հետազոտություններ
Եվրոպայի մոտ տարածությունից հետազոտությունները սկսեցին 1973 և 1974 թվականներին Պիոներ 10 և 11 ավտոմատ միջմոլորակային կայանների անցումից Յուպիտերի համակարգով։ Առաջին լուսանկարները վատ որակի էին։ 1979 թվականին երկու Վոյաջեր կայանները անցան Յուպիտերի համակարգով, և կատարեցին բարձր որակի լուսանկարում և հետազոտություններ, ցույց տալով Եվրոպայի սառցե մակերևույթի առկայությունը։ Այս լուսանկարները ընդունելով որպես հիմք շատ գիտնականներ սկսեցին խոսել ընդերքային օվկիանոսի առկայության մասին։ Սկսած 1995 թվականից Գալիլեո կայանը մտավ Յուպիտերի ուղեծիր և ութ տարվա ընթացքում կատարում էր բարձր որակի լուսանկարում և այլ տարաբնույթ հետազոտություններ։ Դրանք այս պահին Գալիլեյան արբանյակների ամենամանրակրկիտ ուսումնասիրություններն են։ Կայանը կատարել է Եվրոպայի մոտով բազմաթիվ անցումներ ։ 2007 թվականին Նոր հորիզոններ կայանը նույնպես լուսանկարեց Եվրոպան, իր դեպի Պլուտոնը կատարվող թռիչքի ընթացքում անցնելով Յուպիտերի մոտով ։
Նախատեսվող առաքելություններ
Արտաերկրային կյանքի առկայության մասին չդադարող քննարկումները ապահովել են Եվրոպայի հանդեպ բարձր հետաքրքրություն և հետևաբար առաջիկայում կազմակերպվող առաքելություններ ։ Այս առաքելությունների նպատակները լայն են՝ Եվրոպայի քիմիական կազմության հետազոտություններից մինչև ընդերքային օվկիանոսում արտերկրային կյանքի փնտրելը  ։ Եվրոպա ուղևորվող առաքելությունները պետք է դիմակայեն Յուպիտերի համակարգի, ինչպես նաև արբանյակի վրա գոյություն ունեցող ռադիացիայի բարձր մակարդակին ։ Եվրոպայի մակերևույթը ստանում է օրական մոտ 5,40 Զվ ռադիացիա ։
2011 թվականին Եվրոպա ուղղվող առաքելությունն առաջարկվեց ԱՄՆ Մոլորակագիտական հետազոտությունների տասնամյակի շրջանակներում ։ Որպես պատասխան, ՆԱՍԱ-ն սկսեց Եվրոպայի վրա իջեցվող սարքի, դրա հետ մեկտեղ նաև Եվրոպայի մոտով անցնող սարքի և Եվրոպայի ուղեծրակայանի նախնական նախագծումը ։ Ուղեծրակայանի համար հիմնական շեշտը դրվում է օվկիանոսի ուսումնասիրությունների վրա, իսկ բազմակի անցման մասում ուսումնասիրվելու է արբանյակի քիմիական կազմը և էներգիաները։ 2014 թվականի հունվարին հայտարարվեց այս առաքելության համար հավելյալ 80 միլիոն դոլարի ֆինասավորման հաստատման մասին  ։
Չիրականացված առաքելություններ
Վաղ 2000-ականներին ՆԱՍԱ-ի Յուպիտերի Եվրոպայի ուղեծրակայան և ԵՏԳ-ի Յուպիտերի Գանիմեդի ուղեծրակայան նախագծերը առաջարկվել էին միասին, որպես Եվրոպայի Յուպիտերի համակարգի առաքելություն ծրագրի մասեր, նախատեսված արձակման 2020 թվականին ։ 2009 թվականին այս նախագծին տրվեց նախապատվություն Տիտանի Սատուրնի համակարգի առաքելություն նախագծի փոխարեն ։ Այն ժամանակ գոյություն ունեին նաև այլ առաջարկություններ ։ Ճապոնիան առաջարկել էր նաև Յուպիտերի մագնիսոսֆերիկ ուղեծրակայան առաքելությունը։
2006 թվականին մերժվեց նաև Յուպիտերի սառցե արբանյակների ուղեծրակայան առաքելությունը, որը նախատեսվում էր, որ պետէ է ունենար միջուկային կայանով սնուցում և իոնային շարժիչներ ։ Այն կազմում էր Պրոմեթեուս նախագծի մի մասը ։ Այս առաքելության շրջանակներում նախատեսվում էր իջեցնել Եվրոպայի մակերևույթին Եվրոպայի իջեցվող սարք կայանը, որը նույնպես միջուկային սնուցում պետք է ունենար ։
Եվրոպայի ուղեծրակայան առաքելությունը պետք է հետազոտեր ընդերքային օվկիանոսը և նրա փոխազդեցությունը ընդերքի հետ։ Նրա վրա նախատեսվում էր տեղադրել կապի ենթահամակարգ, լազերային բարձրաչափ, մագնիսամետր, Լենգմուրի զոնդ, և քարտեզագրող խցիկ ։ Եվրոպայի ուղեծրակայանը հաստատվեց իրականացման 1999 թվականին, սակայն կանգնեցվեց 2002-ին ։
Եվրոպայի իջեցվող սարք սարքը պետք է հետազոտեր արբանյակի բնակելիությունը և թույլ տար հաստատել Եվրոպայի ընդերքում ջրի գոյությունը և գնահատել նրա աստղակենսաբանական պոտենցիալը ։
Առաջարկվել էին նաև ավելի հավակնոտ նախագծեր, որոնցից մեկը նախատեսում էր արբանյակի մակերևույթի հորատումը ջերմային գայլիկոնով, որպեսզի սառցե կեղևի մեջ որոնվեին կենսանիշեր ։ 2001 թվականին առաջարկված մեկ այլ նախագիծ նախատեսում էր մեծ միջուկային ռեակտորով զինված կրիոբոտի օգտագործումը հորատելու և հասնելու համար ընդերքային օվկիանոսին ։ Երբ այն հասներ հեղուկ ջրին, այն պետք է դուրս թողեր ստորջրյա սարք (հիդրոբոտ) որը և պետք է հավաքեր և Երկիր ուղարկեր օվկիանոսի մասին տվյալներ ։ Այս երկու սարքերը պետք է ստերիլիզացված լինեին, որպեսզի երկրային օրգանիզմները հնարավոր չլիներ հասցնել Եվրոպայի օվկիանոսի էկոհամակարգ ։ Այս առաքելությունը դեռևս չի հասել պլանավորման փուլի ։
Հնարավոր կյանքի առկայություն
Եվրոպան համարվում է Արեգակնային համակարգում ամենահավանական երկնային մարմինը, որը կարող է ունենալ արտերկրային կյանք ։ Կյանքը կարող է գոյություն ունենալ նրա ընդերքային օվկիանոսում, որտեղ հնարավոր է, որ գոյություն ունեն Երկրի օվկիանոսների խորքում գոյություն ունեցող հիդրոթերմալ կափույրներ ։ Նույնիսկ եթե Եվրոպայի վրա գոյություն չունի հրաբխային հիդրոթերմալ ակտիվություն, ՆԱՍԱ-ի հետազոտությունները ցույց տվեցին, որ այնտեղ կարող են առաջանալ երկրային մակարդակի թթվածնի և ջրածնի քանակներ ։ 2015 թվականին գիտնականները հայտարարեցին, որ ընդերքային օվկիանոսի աղերը ծածկում են Եվրոպայի որոշ մակերևույթի առանձնահատկությունների մակերեսը, ենթադրելով, որ օվկիանոսը փոխազդում է մակերևույթի հետ։ Սա կարող է կարևոր լինել Եվրոպայի բնակելիության գնահատման համար ։ Այս պահին դեռևս Եվրոպայի վրա կյանքի գոյության ապացույցներ չկան, սակայն հեղուկ ջրի հնարավոր առկայությունը և նրա փոխազդեցությունը քարե մանտիայի հետ խթան են հանդիսանում շարունակելու արբանյակի հետազոտությունները միջմոլորակային կայաններով ։
Մակընթացային ուժերի ստեղծած էներգիան առաջացնում է ակտիվ երկրաբանական պրոցեսներ Եվրոպայի ընդերքում, ճիշ այնպես, ինչպես դա տեղի է ունենում նրա քույր-արբանյակ Իոյի վրա։ Չնայած Եվրոպան, ինչպես Երկիրը, կարող է նաև ունենալ ռադիոակտիվ տրոհման արդյուքում անջատված ընդերքային էներգիա, մակընթացային ուժերի ազդեցությունը շատ ավելի մեծ են ։ Այնուամենայնիվ, այս ուժերի ազդեցությունը երբեք չի կարողանա ապահովել Եվրոպայի օվկիանոսում այնպիսի կենսաբանական բազմազանություն, ինչպիսին ստեղծվել է Երկրի մակերևույթին ։ Կյանքը Եվրոպայի վրա կարող է գոյություն ունենալ հիդրոթերմալ կափույրների շրջակայքում, օվկիանոսի հատակին, կամ օցկիանոսի հատակի տակ, որտեղ Երկրի վրա գտնվել են էնդոլիթմեր։ Այն կարող է նաև գոյություն ունենալ օվկիանոսը ծածկող սառույցի հատակին կպած կամ ազատորեն կարող է լողալ ամբողջ օվկիանոսով, և նման լինել Երկրի բևեռային շրջանների բակտերիաներին ։ Սակայն, եթե Եվրոպայի օվկիանոսի ջերմաստիճանը լինի չափազանց ցածր, ապա այստեղ այստեղ Երկրի նման կենսաբանական օրգանիզմներ չեն կարող գոյություն ունենալ։ Ինչպես նաև, եթե այս օվկիանոսի ջուրը չափազանց աղի է, ապա այստեղ կարող են իրենց կյանքը պահպանել միայն հալոֆիլները ։
Կան ապացույցներ, որ Եվրոպայի մակերևույին համարյա ամեն տեղ կա զգալի քանակի ջրածնի պերօքսիդ ։ Քանի որ ջրածնի պերօքսիդը տրոհվում է թթվածնի և ջրի, երբ փոխազդում է հողուկ ջրի հետ, հետազոտողները կարծում են, որ այն կարող է լինել կյաքի ձևերի գոյատևելու համար բավարար էներգիայի աղբյուր։
Եվրոպայի սառցե կեղևի վրա գտնված կավային նյութերը (հատկապես, ֆիլոսիլիկատները), հաճախ նույնականացվում են Երկրի վրա օրգանական միացությունների հետ ։ Այս միներալների առկայությունը Եվրոպայի վրա կարող է լինել աստերոիդի կամ գիսաստղի հետ բախման արդյունք ։
Արտաքին հղումներ
Կատեգորիա:Յուպիտերի արբանյակներ
Ռոսկո Փաունդ
Փաունդ (Pound) Ռոսկո (Roscoe Pound, ), ամերիկացի իրավունքի սոցիոլոգ։ Սովորել է Նեբրասկա նահանգում (1888-1889), Հարվարդի իրավունքի դպրոցում (1889-1890)։ Իրավաբանական պրակտիկայով զբաղվել է Նեբրասկա նահանգում (1890-1907)։ Իրավունք է դասավանդել Նեբրասկա նահանգի համալսարանում, Հյուսիսարևմտյան համալսարանում, Չիկագոյի համալսարանում (1899-1910), Հարվարդի իրավաբանական դպրոցում (1916 - 1947), որտեղ եղել է իրավագիտության ֆակուլտետի դեկան (1916-1936)։
Նախքան իրեն իրավաբանական գիտությանը նվիրելը, Փաունդը կարևոր ներդրում է ունեցել սիմբիոզ երևույթը հասկանալու մեջ ։
Գիտական ներդրում։ «Պրագմատիզմ»
Ռոսկո Փաունդը զգալի ազդեցություն է ունեցել սոցիոլոգիական իրավագիտության զարգացման վրա։ Փաունդի ուսմունքի գաղափարական հիմքում ընկած էին 20-րդ դարի սկզբին ԱՄՆ փիլիսոփայության առաջատար միտման՝ պրագմատիզմի գաղափարները։ Պրագմատիզմի հիմքում ընկած է այն դատողությունը, որ ցանկացած տեսական կառուցվածք պետք է գնահատել գործնական նշանակության կամ օգտակարության տեսակետից։ Այս սկզբունքին հետևելով՝ Փաունդը հորդորել է փաստաբաններին չսահմանափակվել «իրավունքը գրքերում» ուսումնասիրությամբ և դիմել «իրավունքը գործողության մեջ» վերլուծությանը։ Իրավաբանական գիտությունը նրա համոզմամբ նախատեսված է ցույց տալու համար, թե ինչպես է իրականում գործում օրենքը և ազդում մարդկանց վարքագծի վրա։ «Իրավոնքը գրքերում» և «իրավունքը գործողության մեջ» հակադրությունը, ի վերջո, դարձել է Միացյալ Նահանգների ողջ պրագմատիստական ​​իրավագիտության կարգախոսը։ Փաունդի հայեցակարգի սոցիոլոգիական կողմնորոշումը առավել հստակ դրսևորվում է իրավունքի՝ որպես սոցիալական վերահսկողության ձև մեկնաբանության մեջ։ Գիտնականի տեսակետների համաձայն՝ իրավունքը մարդկանց վարքագիծը վերահսկելու ձևերից մեկն է՝ կրոնի, բարոյականության, սովորույթների, տնային դաստիարակության և այլն։ Նման մոտեցումը իրավական գիտությունն կողմնորոշել է դեպի սոցիալական իրավունքի ուսումնասիրում, որը պահանջում է հաշվի առնել իրավական նորմերի փոխգործունեությունը հասարակական կյանքի այլ կարգավորիչների հետ։ Փաունդը ընդգծում էր, որ իրավաբանին անհրաժեշտ է տիրապետել խառը գիտական կարգերին և կարողանա նրանց մեթոդները կիրառել իրավունքի ուսումնասիրության մեջ ։
Իրավունքի եռակօղակ հասկացություն
Փաունդը դեմ է արտահայտվել «վերլուծականին» (իրավագիտության նորմատիվային դպրոցին) և առաջարկել է դրա փոխարեն իրավունքի եռօղակ հասկացությունը․1) օրենքը հարաբերությունների ռեժիմ է, որը մարդիկ պատվիրում են քաղաքականապես կազմակերպված հասարակության ուժի միջոցով, 2) օրենքը իրավական նշանակման և նորմատիվ նյութերի ամբողջությունն է, որը Փաունդը բաժանում և դասակարգում է ըստ դրանց վերացականության աստիճանի, 3) օրենքը արդարադատության իրականացման գործընթացն է, ներառյալ դատական ​​և վարչական մարմինների գործունեությունը։
Անդրադառնալով ժամանակի հայտնի իրավաբանների կարծիքներին՝ անգլիացի սըր Ֆրեդերիկ Պոլոկի և ավստրալիացի դատավոր Ջեյմս Ռիչմոնդի Փաունդը համաձայնում է նրանց հետ այն բանում, որ ժամանակակից հասարակությունները շահագրգռված են արդարության կառավարման բարձրագույն գիտական ​​ստանդարտը հաստատելու և պահպանելու հարցում։ Փաունդը նշում է այս գիտական ​​դերի եռակիությունը.
Այլ կերպ ասած՝ գիտական ​​իրավունքի նպատակներն են դրա ռացիոնալությունը, կիրառման միատեսակությունը և ճշգրտությունը։
Ելնելով «եռօղակ»-ից (իրավունքում ոչ ամեն ինչ հստակ պատկերացումից), Փաունդը մոտեցել է օրենքով արտահայտված իրավունքի հակադրությանը, որը նա անվանում էր «գրքային իրավունք» ըստ նրա ավելի իրատեսական և նշանակալի «իրավունքի գործունեության մեջ»-ին, որը Փաունդի դոկտրինայի մեջ ստեղծեց օրենքից թեքվելու, այսինքն՝ օրենքի խախտման արդարացումն է ։
«Մեխանիկական իրավագիտություն»
Թեև կան կողմնակիցներ այն տեսակետին, որ մեխանիկական իրավագիտությունը հոմանիշ է գիտական ​​իրավագիտությանը, ըստ Փաունդի, այն ամենևին էլ գիտություն չէ։  Հեգելի օրինակով Փաունդը իրավունքի արդյունավետ զարգացման գրավականը տեսնում է պրագմատիզմի փիլիսոփայության մեջ և ոչ թե պանլոգիզմով ներթափանցված իրավունքի փիլիսոփայությունների մեջ։ Իսկապես, Հեգելը և նրա քննադ ​​հետևորդները, ներառյալ Մարքսը և բոլոր մարքսիստները, պնդում էին, որ իրենց հասկացությունները «իմաստալից» տրամաբանության հատուկ ձև են, որով «երկաթյա անհրաժեշտությամբ» հետևում են աշխարհի վերափոխման դեղատոմսերը ։
Ռոսկո Փաունդը նշել է, որ օրենքի գերհագեցած գիտական ​​բնույթը վնասում է նրան առնվազն երկու առումներով՝ հասարակության վրա և հենց փաստաբանների վրա ազդեցությամբ։ Օրենքը չպետք է դառնա չափազանց գիտական, որպեսզի հասարակ քաղաքացիները գնահատեն դրա գործողությունը, քանի որ այն գործնական գործառույթ ունի կարգավորելու հասարակ մարդկանց առօրյա հարաբերությունները՝ հասարակության մեջ արդար խաղի ընդունված գաղափարներին համապատասխան։
Գիտական ​​համակարգի առավելագույն կատարելագործման ձգտումը հաճախ հանգեցնում է նրան, որ այն սկսում է բացառել անհատական ​​նախաձեռնության հնարավորությունը, նոր խնդիրների անկախ դիտարկումը և հին խնդիրների լուծումների վերանայումը։ Յուրաքանչյուր գիտության մեջ առաջընթացի խոչընդոտներից մեկը անցյալի ականավոր վարպետների ուրվականների գերիշխումն է։ Նրանց հաջող մեթոդները մոռացվում են, և նրանց անհաջող եզրակացությունները գրեթե ընկալվում են որպես սուրբ գրություն (ավետարան)։ Դա տեղի է ունենում գիտելիքների բոլոր ճյուղերում, և իրավագիտությունը բացառություն չէ այս միտումից։ «Իրավաբանական համակարգերն ունեն այնպիսի ժամանակաշրջաններ, որոնցում գիտությունը դեգեներացվում է, որի ընթացքում համակարգը չափազանց հեռու է գնում նյութի տեխնիկական կողմերից, որոնցում գիտական ​​իրավագիտությունը դառնում է մեխանիկական իրավագիտություն»։
Փաունդը վառ օրինակ է բերում հռոմեական կայսրության անկման ժամանակի իրավունքի պատմությունը։ Վալենտինյանի «Մեջբերման օրենք»-ը օրենքն ընտրվել է անցյալի ամենամեծ իրավախորհրդատուների հեղինակներից և թույլատրվել է մեջբերել միայն նրանց։ Նույն օրենքը հռչակել է ընտրված իշխանությունների հավասարությունը (բացառությամբ Պապինյանի)։ Դա դատավորին ստիպել է հարցերը քննարկելիս զուտ մեխանիկական հաշվարկ կատարել իր հեղինակության չափով։ Այսպիսով, սկզբունքների դասական իրավագիտությունը վերափոխվել է մեխանիկորեն կիրառվող նորմերի իրավագիտության։
Փաունդը նշում է, որ յուրաքանչյուր պրակտիկայում գործնականում հանդիպել է իրավաբանների մոլուցքի հետ, որոնք համոզված են գրաֆիտե մատիտի ստորագրության անվավերության մեջ։ Յուրաքանչյուր իրավագիտության ուսուցիչ ստիպած է հաղթահարել ուսանողների սխալները, ծանուցումները, թեկուզ և հիմնավորված, կարող է անտեսվել, եթե չի արված «պաշտոնապես»։ «Ոչ մասնագետների պետանտությունը նորմերի վերաբերյալ դուրս են գալիս այն սահմաններից, ինչին ընդունակ են իրավաբանները»։
Ըստ Փաունդի, մեխանիկական իրավագիտությունից (legalprocedure) հատկապես տուժում է գործնական պրակտիկան, որն այդ ժամանակ խիստ հետ էր մնում ամբողջ անգլիախոս աշխարհից։ Գործի սովորական հայեցակարգը հաճախ հակասում օրենսդիր մարմնի մտադրությանը և գործնականում նույնիսկ ավելի կարևոր է դառնում, քան ընդհանուր իրավունքը։ Բայց շատ փաստաբաններ, այս տեսությունից իրենց ձգումներով կորցրել են գործընթացի բուն նպատակը և նպատակ դարձրել գիտական ​​ընթացակարգը։ Դրա արդյունքում նրանք գործնական (abjective) իրավագիտությունը դարձրել են միջոց, որը թուլացնում է նյութականը ։
Ծանոթագրություն
Կատեգորիա:Ամերիկացի սոցիոլոգներ Կատեգորիա:Ամերիկացի բուսաբաններ Կատեգորիա:Բրիտանական ակադեմիայի թղթակից-անդամներ
Տուկսանբաևո
Տուկսանբաևո (Туксанбаево, Туҡһанбай), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 172 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Միյակինսկի շրջանի բնակավայրեր
Պորտ Սթենլի
Պորտ Սթենլի (Port Stanley), կամ Սթենլի (Stanley), Արգենտինայում, որը վիճակրում է Ֆոլկլենդյան կղզիները, քաղաքը կոչվում է Պուերտո Արգենտինո (Puerto Argentino), Մեծ Բրիտանիայի տիրույթ Ֆոլկլենդյան կղզիների մայրաքաղաք և միակ քաղաքը։ Պորտ Սթենլի գտնվում է Արևելյան կղզում, Ատլանտյան օվկիանոսի ափին։ Համաձայն 2006 թվականի մարդահամարի Սթենլիյում ապրում է 2115 մարդ։ Քաղաքում գտնվում է Ֆոլկլենդյան կղզիների թանգարանը, նահանգապետի և կառավարության նստավայրը, ինչպես նաև Կրայտչորչ անգլիական մայր եկեղեցին։
Տես նաև
Կատեգորիա:Ֆոլկլենդյան կղզիներ Կատեգորիա:Մեծ Բրիտանիայի քաղաքներ
Ամբողջ աշխարհը քո աչքերում
Սյուժե
Ֆիլմը պատմում է դպրոցի 18-ամյա շրջանավարտի մասին։ Գլխավոր հերոսը ծանոթանում է ավտովթարից տուժած և հաշմանդամ դարձած աղջկա՝ Վերայի հետ։ Այս ծանոթությունը ազդում է Վիկտորի աշխարհայացքի վրա, իսկ հերոսների միջև սեր է ծնվում։
Իրադարձությունները տեղի են ունենում Կիևում, մասնավորապես, Ռուսանովկա բնակելի զանգվածում։
Տիմոֆեյ Դեդեօղլու
Տիմոֆեյ Վլադիմիրի Դեդեօղլու (Тимофей Владимирович Дедеоглу, ), խորհրդային զինվորական, գվարդիայի գեներալ-մայոր (1942 թվական), ԽՄԿԿ անդամ (1921)։
Կենսագրություն
1922 թվականին ավարտել է Կարմիր հրամանատարների դպրոցը (Խարկով), 1940 թվականին՝ Նովոչերկասկի բարձրագույն հեծելազորային, 1942 թվականին՝ Կ․ Վորոշիլովի անվան բարձրագույն ռազմական ակադեմիայի (Ուֆա) դասընթացները։ 1918-1920 թվականների քաղաքացիական պատերազմի տարիներին կռվել է Դենիկինի, Վրանգելի, սպիտակ լեհերի դեմ։ Ծառայել է Ի․ Ցակիրի 45-րդ դիվիզիայում, ապա՝ Գ․ Կոտովսկու բրիգադում։ 1939 թվականին մասնակցել է Արևմտյան Ուկրաինայի և Բելառուսիայի, 1940 թվականին՝ Բեսարաբիայի վերագրմանը։ Խորհրդա-գերմանական ռազմաճակատի գործողությունների ժամանակ մարտնչել է Հարավ-Արևմտյան, Կենտրոնական, Հարավային և Առաջին բելառուսական ռազմաճակատներում։ Եղել է հեծյալ դիվիզիայի հրամանատար, հեծյալ կորպուսի հրամանատարի տեղակալ։ Ետպատերազմյան տարիներին ծառայել է Օդեսայի ռազմական օկրուգում։ Պարգևատրվել է Լենինի, Կարմիր դրոշի 5-րդ, Սուվորովի 2-րդ, «Հայրենական պատերազմի» 1-ին աստիճանի, Աշխատանքային կարմիր դրոշի, Կարմիր աստղի շքանշաններով։
Ծանոթագրություններ
Կատեգորիա:Գեներալ-մայորներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:ԽՄԿԿ անդամներ Կատեգորիա:Լենինի շքանշանի ասպետներ Կատեգորիա:Կարմիր դրոշի շքանշանի ասպետներ Կատեգորիա:Հայրենական պատերազմի 1-ին աստիճանի շքանշանակիրներ Կատեգորիա:Կարմիր աստղի շքանշանի ասպետներ
(6723) Քրիսկլարկ
(6723) Քրիսկլարկ (Chrisclark), աստերոիդ աստերոիդների հիմնական գոտում։ Հայտնաբերվել է 1991 թվականի փետրվարի 14-ին Էլեանոր Հելինի կողմից Պալոմարում ։
Միջին հեռավորությունը Արեգակից կազմում է 3,199926 ա. մ., առավելագույնը մոտենում է 2,7394 ա. մ. հեռավորության վրա և հեռանում 3,6604 ա. մ. ։ Արեգակի շուրջ մեկ ամբողջական պտույտ է կատարում 2090,78 երկրային օրվա ընթացքում, իր ուղեծրով շարժվելով միջինում 0,172185 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,74° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բորիս Պաիճաձեի անվան «Դինամո» մարզադաշտ
Բորիս Պայճաձեի անվան «Դինամո» մարզադաշտ (ბორის პაიჭაძის სახელობის ეროვნული სტადიონი), ֆուտբոլային մարզադաշտ Վրաստանի Թբիլիսի քաղաքում։ Թբիլիսիի «Դինամո» ֆուտբոլային ակումբի տնային մարզադաշտն է։
Կառուցվել է 1936 թվականին վրացի ճարտարապետ Գիա Կուրդիանիի նախագծով։ Նորաստեղծ մարզադաշտը կարող էր տեղավորել 35 հազար հանդիսականի։ Այս մարզադաշտը խորհրդային տարիներին կրել է Լավրենտի Բերիայի, ապա Լենինի, իսկ 1995 թվականից ի վեր Վրաստանի ֆուտբոլի ազգային հավաքականի ֆուտբոլիստ Բորիս Պայճաձեի անունը։
Առաջին պաշտոնական հանդիպումը, որը անցկացվել է մարզադաշտում վերանորոգումից հետո դա եղել է ՈՒԵՖԱ-ի գավաթի 1/32 եզրափակչի «Դինամո» (Թբիլիսի) - «Սիթի» (Ուելս) հանդիպումը, որտեղ վրացիները հաղթել են 3-0 հաշվով։
«Դինամո» մարզադաշտում Վրաստանի ֆուտբոլի ազգային հավաքականը նշել է մի շարք խոշոր հաշվով հաղթանակներ։ Հաղթել է օրինակ՝ Ուելսին (5-0), Հայաստանին (7-0) և Լեհաստանին (3-0)։
Այս մարզադաշտը 2015 թվականի օգոստոսի 11-ին հյուրընկալել է Եվրոպայի սուպերգավաթի «Բարսելոնա» - «Սևիլյա» հանդիպումը (5-4)։
Արտաքին հղումներ
Կատեգորիա:Վրաստանի մարզադաշտեր Կատեգորիա:Ֆուտբոլային մարզադաշտեր
Օլլի Ուոտկինս
Օլիվեր Ջորջ Արթուր Ուոտկինս (Oliver George Arthur Watkins, ավելի հայտնի է որպես Օլլի Ուոտկինս (անգլ.՝ Olly Watkins), ), անգլիացի ֆուտբոլիստ, «Աստոն Վիլլայի» և Անգլիայի հավաքականի հարձակվող։
Ակումբային կարիերա
Ուոթկինսը «Էքսետեր Սիթի» ակումբի ֆուտբոլային ակադեմիայի սան է ։ «Էքսետերի» հիմնական կազմում նորամուտը նշել է 2014 թվականի մայիսի 3-ին «Հարթլպուլ Յունայթեդի» դեմ Լիգա 2-ի խաղում ։ 2014 թվականի հոկտեմբերի 7-ին «Քովենթրի Սիթիի» դեմ ֆուտբոլային լիգայի տիտղոսի խաղում խփել է իր պրոֆեսիոնալ կարիերայի առաջին գոլը ։
2014 թվականի դեկտեմբերի 8-ին վարձավճարով մեկնել է «Ուեսթոն-սյուփեր-Մեր» ակումբ ։ Վարձավճարով խաղալու ընթացքում 25 խաղում խփել է 10 գնդակ, որից հետո վերադարձել է «Էքսետեր Սիթի»։
2017 թվականի ապրիլին Ուոթկինսը ճանաչվել է անգլիական ֆուտբոլային լիգայի լավագույն երիտասարդ խաղացող (EFL Young Player of the Year) : «Էքսետեր Սիթիի» կազմում նա անցկացրել է 78 պաշտոնական հանդիպում և խփել 26 գնդակ։
2017 թվականի հուլիսի 18-ին տեղափոխվել է Չեմպիոնշիպի «Բրենտֆորդ» ակումբ՝ կնքելով 5 տարվա պայմանագիր ։ Տրանսֆերի արժեքը կազմել է 1,8 միլիոն ֆունտ ։ 2017 թվականի օգոստոսի 8-ին Ուոթկինսը Անգլիական ֆուտբոլային լիգայի գավաթի խաղարկության՝ «Ուիմբլդոնի» դեմ խաղում խփել է իր առաջին գոլը «մեղուների» կազմում ։ 2019 թվականի սեպտեմբերի 29-ին «Բրենտֆորդի» կազմում իր առաջին հեթ-տրիկը է ձևակերպել Չեմպիոնշիփի՝ «Բարնսլիի» դեմ խաղում ։ 2019/20 մրցաշրջանում Ուոթկինսը «Բրենտֆորդի» կազմում 50 խաղում խփել է 26 գոլ, իսկ ընդամենը երեք մրցաշրջաններում «մեղուների» կազմում 49 գոլ է խփել 143 պաշտոնական խաղերում։
2020 թվականի սեպտեմբերի 9-ին Ուոթկինսը տեղափոխվել է Պրեմիեր լիգայի «Աստոն Վիլլա» ակումբ՝ կնքելով 5 տարվա պայմանագիր։ Տրանսֆերի արժեքը կազմել է 28 միլիոն ֆունտ ստեռլինգ, սակայն կարող է ավելանալ մինչև 33 միլիոն ֆունտ՝ տարբեր բոնուսների տեսքով, ինչը դարձել է ակումբային ռեկորդ ։ 2020 թվականի սեպտեմբերի 15-ին «Բերտոն Ալբիոնի» դեմ Անգլիական ֆուտբոլային լիգայի գավաթի խաղում նշել է նորամուտը ակումբում՝ աչքի ընկնելով խփած գնդակով ։ 2020 թվականի հոկտեմբերի 4-ին առաջին անգամ գոլ է խփել Պրեմիեր լիգայում՝ հեթ-տրիկի հեղինակ դառնալով «Լիվերպուլի» դեմ խաղում ։
Կղվելանի
Կղվելանի (ყველანი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Օլլի Ուոտկինս
Արտաքին հղումներ
Կատեգորիա:Աստոն Վիլլայի ֆուտբոլիստներ Կատեգորիա:Բրենտֆորդի ֆուտբոլիստներ Կատեգորիա:Անգլիացի ֆուտբոլիստներ Կատեգորիա:Էքսետեր Սիթիի ֆուտբոլիստներ Կատեգորիա:Անգլիայի հավաքականի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիական ֆուտբոլի լիգայի խաղացողներ
Կղվելանի
Դիրք
Գտնվում է ծովի մակարդակից 1360 մետր բարձրության վրա։ Շրջկենտրոն Դուշեթից հեռու է 73 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 8 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Ստարի Սիբայ
Ստարի Սիբայ (Старый Сибай, Иҫке Сибай), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 3446 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1663 թվականին հիմնադրված բնակավայրեր Կատեգորիա:Ռուսաստանի Բաշկորտոստան հանրապետության Բայմակսկի շրջանի բնակավայրեր
Դեշիֆրատոր
Դեշիֆրատոր, ապավերծանիչ, հաղորդագրությունը վերծանող (ապակոդավորող) և ինֆորմացիան ընդունող համակարգի լեզվով (կոդ) թարգմանող սարք։ Կիրառվում է ինֆորմացիայի մշակման և հաղորդման տարբեր սարքերում, հեռուստամեխանիկայում (վերծանում է հաղորդագրությունը ըստ ընդունվող ազդակների կառուցվածքի), հաշվողական տեխնիկայում (մեքենայի հանգույց, փոխակերպիչ), ռադիոտեխնիկայում (վերականգնում է ռադիոազդանշանով հաղորդվող հաղորդագրությունը), չափիչ տեխնիկայում, կապի հեռախոսային և հեռագրային համակարգերում, ինչպես նաև ծածկագրերը վերականգնող սարքերում։
Կատեգորիա:Էլեկտրոնիկա Կատեգորիա:Տրամաբանական սարքեր
Այն, ինչ ես պետք է ասեմ
«Այն, ինչ ես պետք է ասեմ» («То, что я должен сказать»), ռուս դերասան, կոմպոզիտոր և բանաստեղծ Ալեքսանդր Վերտինսկու ռոմանսը, որը գրվել է 1917 թվականի վերջին։ Համարվում է ռուսերեն ամենահայտնի հակապատերազմական երգերից մեկը ։
Պատմություն
Ալեքսանդր Վերտինսկին «Այն, ինչ ես պետք է ասեմ» ռոմանսը գրել է Հոկտեմբերյան հեղափոխությունից կարճ ժամանակ անց։ 1917 թվականի վերջին երգի տեքստային և նոտային տարբերակները տպագրվել են Մոսկվայի «Առաջադեմ նորություններ» («Прогрессивные новости») հրատարակչության կողմից։ Տեքստում նշվել է, որ երգը նվիրված է «Նրանց պայծառ հիշատակին» («Их светлой памяти») ։
Առավել լայնորեն տարածված է այն կարծիքը, որ երգը նվիրված է այն յունկերներին, որոնք զոհվել են Մոսկվայում 1917 թվականի Հոկտեմբերյան զինված ապստամբության ժամանակ և թաղված են Մոսկվայի Եղբայրական գերեզմանոցում։ Այս մասին գրել է Բորիս Ռոզենֆելդը՝ հղում անելով Վերտինսկու «Երկար ճանապարհով...» («Дорогой длинною…») հուշագրությանը. «Հոկտեմբերյան իրադարձություններից կարճ ժամանակ անց ես գրեցի «Այն ինչ ես պետք է ասեմ» երգը։ Այն գրվել է մոսկովյան յունկերների մահվան տպավորության տակ, որոնց հուղարկավորությանը ես ներկա էի» ։
Բոլշևիկների թշնամիների հանդեպ համակրանքով լի այս երգի կապակցությամբ Ալեքսանդր Վերտինսկուն կանչել են ՉԿ՝ բացատրություն տալու համար։ Ըստ լեգենդի՝ Վերտինսկին այն ժամանակ ասել էր. «Ախր սա պարզապես երգ է, և հետո, դուք չեք կարող ինձ արգելել՝ խղճալ նրանց»։ Նրան պատասխանել են. «Պետք լինի, շնչել էլ կարգելենք» ։ Այս լեգենդի գոյությունը հաստատող աղբյուրը հայտնի չէ, քանի որ նրա ամենավաղ հիշատակումները բերված են առանց աղբյուրի վեաբերյալ տեղեկությունների նշման ։
Շուտով Վերտինսկին մեկնել է շրջագայության Ռուսաստանի հարավային քաղաքներով։ Օդեսայում նրա հետ հանդիպել է սպիտակգվարդիական գեներալ Յակով Սլաշչյովը։ Նա Վերտինսկուն պատմել է, թե որքան հայտնի է դարձել իր երգը. «''Ձեր երգով... իմ տղաները գնում էին մեռնելու։ Եվ դեռ հայտնի չէ, թե արդյոք դա պետք էր...» ։
1930-ական թվականներին Ալեքսանդր Վերտինսկին Գերմանիայում երգը ձայնագրել է «Պարլաֆոն» ֆիրմայի ձայնապնակի վրա ։
Այլ կատարումներ
Չնայած այն հանգամանքին, որ երգը գրվել է 20-րդ դարի սկզբին, այն պահպանում է իր արդիականությունը՝ ժամանակ առ ժամանակ ունկնդիրներին հիշեցնելով տեղային պատերազմներում զոհված հայրենակիցների մասին։ Այսպես, վերակառուցման տարիներին ռոմանսը կատարել է Բորիս Գրեբենշչիկովը։ Այն ժամանակ երգն ասոցացվել է Աֆղանական պատերազմի հետ ։ Այդ ընկալմամբ էլ երգը հնչում է «Սեր արտոնություններով» («Любовь с привилегиями», «Քաղաքային մանրամասներ») և «Աֆղան» («Афганец») ֆիլմերում։ 2005 թվականին Չեչնիայի ռոք փառատոնում «Այն, ինչ ես պետք է ասեմ» ռոմանսը կատարել է Դիանա Արբենինան ։ Երգը ընդգրկվել է նաև Վալերի Օբոձինսկու, Ժաննա Բիչևսկայայի, Տատյանա Դոլգոպոլովայի և Պավել Կաշինի, Նադեժդա Գրիցկևիչի, Օլեգ Պոգուդինի, ինչպես նաև «Помни Имя Своё» խմբի երգացանկերում։ 2014 թվականի փետրվարի 20-ին Բորիս Գրեբենշչիկովը ռոմանսը կատարել է Սմոլենսկում կազմակերպված Գարնանային համերգի ժամանակ՝ այն նվիրելով Եվրամայդանում զոհվածների հիշատակին. «Այսօր տարօրինակ համերգ է։ Ամբողջ ժամանակ ինձ չի թողնում այն միտքը, որ հենց այս պահին, երբ մենք երգում ենք այստեղ՝ Կիևում, մեզանից ոչ հեռու որոշ մարդիկ սպանում են ուրիշներին» ։
Արտաքին հղումներ
Կատեգորիա:Երգեր այբբենական կարգով
Ժան Տիրոլ
Ժան Մարսել Տիրոլ (Jean Marcel Tirole, ), ֆրանսիացի տնտեսագետ, բազմաթիվ գիտական աշխատանքների հեղինակ, Թուլուզի Տնտեսագիտության ինստիտուտի և Սոցիալական գիտությունների համալսարանի գիտական ղեկավար, Նոբելյան մրցանակակիր տնտեսագիտության ոլորտում՝ կարտելների և մենաշնորհների գերակայություն ունեցող շուկաների վերլուծության և դրանց կարգավորման աշխատության համար (2014) ։
Ուսումնասիրության թեմաներ
Հրատարակել է տնտեսագիտության հարյուրից ավելի հոդված և վեց գիրք հետևյալ թեմաներով՝
Մեծ ներդրում ունի միկրոտնտեսագիտական վերլուծությունների զարգացման գործում։
Կրթություն
1973 թվականին ավարտել է Պոլիտեխնիկ դպրոցը, 1978 թվականին ավարտել է Կամուրջների և ճանապարհների ազգային դպրոցի մագիստրատուրան և պաշտպանել դոկտորական աստիճան Փարիզ-Դոֆին համալսարանում։ 1981 թվականին Մասաչուսեթսի տեխնոլոգիական ինստիտուտում պաշտպանել է դոկտորական թեզը։
Գիտական գործունեություն
1981-1984 թվականներին աշխատել է Կամուրջների և ճանապարհների ազգային դպրոցում որպես գիտաշխատող, 1984-1991 թվականներին՝ տնտեսագիտության պրոֆեսոր Մասաչուսեթսի տեխնոլոգիական ինստիտուտում։
1992 թվականից Տուլուզի Արդյունաբերության տնտեսագիտության ինստիտուտի և Տուլուզի Սոցիալական գիտությունների համալսարանի գիտական ղեկավար, միաժամանակ մնալով հրավիվող պրոֆեսոր (Visiting Professor) Մասաչուսեթսի տեխնոլոգիական ինստիտուտում։
Պարգևներ
Տարբեր համալսարանների և տնտեսագիտական կազմակերպությունների մրցանակակիր՝
Հղումներ
Կատեգորիա:Ֆրանսիացի տնտեսագետներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Մասաչուսեթսի տեխնոլոգիական ինստիտուտի շրջանավարտներ Կատեգորիա:Ֆրանսիայի գիտությունների ակադեմիայի անդամներ Կատեգորիա:Նոբելյան մրցանակի դափնեկիրներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:Ֆրանսիացի նոբելյան մրցանակակիրներ
Պարզկանք
Ծանոթագրություններ
Կատեգորիա:Արցախ նահանգի գավառներ
9 (Neuf)
9 (Neuf), Լառա Ֆաբիանի 5-րդ ֆրանսալեզու ալբոմը։ Թողարկվել է 2005 թվականին։
Ալբոմի մասին
9 (Neuf) ձայնագրվել է ֆրանսիացի հայտնի երգահան և կիթառահարի ` Ժան - Ֆելիկս Լալլանի հետ, ով նույնպես դարձավ Լառայի պրոդյուսերը։ Սա առաջին ալբոմն է, որը ձայնագրվել է առանց համագործակցության իր գործընկերոջ և սիրեցյալի` Րիկ Ալիսսոնի հետ։
Արտաքին հղումներ
Կատեգորիա:2005 ալբոմներ
Կիպրոս ճապոնական
Կիպրոս ճապոնական, ձիթազգիների ընտանիքի, կիպրոս ցեղի բույս։
Նկարագրություն
Մշտադալար թուփ է՝ մինչև 3 մ բարձրությամբ, հարթ ճյուղերով։ Երիտասարդ ընձյուղները թեթևակի աղվամազապատ են, իսկ միամյաները՝ բաց դարչնամոխրավուն, անկյունավոր, երկամյաները կտրվածքում կլորավուն են, մերկ, բաց մոխրավուն, ծածկված սպիտակավուն ոսպնյակներով։ Տերևները լայն ձվաձևից մինչև երկարավուն-ձվաձև են, 6-7 սմ երկարությամբ և 3-4 սմ լայնությամբ, սրածայր կամ համարյա բութ գագաթով, կլորավուն կամ սեպաձև հիմքով, կաշվեկերպ, հարթ, վերևի կողմից՝ մուգ կանաչ և փայլուն, ներքևի կողմից՝ մոխրավուն կամ բաց կանաչավուն։ Կողմնային ջղերը 4 զույգ են, համարյա աննկատ։ Տերևակոթունները կարճ են, 0,5-1,2 սմ երկարությամբ։ Ծաղկաբույլերը խիտ են, բրգաձև, 6-15 սմ երկարությամբ և 7-8 սմ լայնությամբ, ծաղիկները սպիտակ են։ Բաժակը կարճ է, ատամնաեզր, պսակի խողովակը համարյա կրկնակի անգամ ավելի երկար է բաժակից, գլանաձև է, վերևի մասում փոքր-ինչ լայնացած։ Պսակի մասերը խողովակից կարճ են, չռված։ Առէջները կախված են պսակի երախի վրա։ Պտուղները ձվաձև են, անփայլ սև, 0,5-0,8 սմ երկարությամբ։ Ծաղկում է ապրիլին, պտուղները հասունանում են հոկտեմբեր-նոյեմբերին։
Տարածվածություն
Տարածված է Ճապոնիայի հյուսիսային և միջին շրջաններում, Կորեայում, Չինաստանում (Տայվան)։ Աճում է խոնավ վայրերում։ Հայաստանի տարածքում լայնորեն է մշակվում հյուսիսարևելյան շրջանների ցածրադիր գոտում՝ Իջևանում, Բագրատաշենում, Նոյեմբերյանում և մի շարք այլ բնակավայրերում։ Ամենուրեք հաջողությամբ է աճում ու զարգանում, առատորեն ծաղկում ու պտղաբերում է։ Ցրտահարման դեպքեր չեն եղել։ Էկոլոգիական խումբը՝ II: Մշակության հավանական շրջանները՝ 9, 20ա, 32 ։
Ծանոթագրություններ
Կատեգորիա:Ձիթազգիներ
Անետովկա
Անետովկա (Анетівка), գյուղ Ուկրաինայի Նիկոլաևի մարզի Դոմանյովկայի շրջանում։
2001 թվականի տվյալներով Անետովկա գյուղում բնակվում էր 191 մարդ։ Բնակավայրը զբաղեցնում է 0,792 կմ²։Հեռախոսային կոդը՝ 5152: Փոստի ինդեքս՝ 56445 :
Արտաքին հղումներ
Կատեգորիա:Ուկրաինայի Նիկոլաևի մարզի Դոմանյովկայի շրջանի բնակավայրեր Կատեգորիա:Ուկրաինայի գյուղեր
Ամենավերջին օրը
Սյուժե
Տեղամասային օպերլիազոր, պատերազմի նախկին մասնակից Սեմյոն Միտրոֆանովիչ Կովալյովի (Միխայիլ Ուլյանով) վերջին աշխատանքային օրն է, որը թոշակի է գնում։ Կովալյովը շրջում է իր տարածքում, հրաժեշտ է տալիս ընկերներին ու ծանոթներին և գործերը հանձնում նոր թաղամասային տեսուչին։ Գալիս է երեկո, Կովալյովը ավտոբուսով տուն է վերադառնում և նկատում է կասկածելի քաղաքացու, որի արտաքինը համապատասխանում է վտանգավոր հանցագործի նկարագրությանը:Նախկին ոստիկանը փորձում է միայնակ ձերբակալել հանցագործին։
Արտաքին հղումներ
Կատեգորիա:Բնօրինակում անաղբյուր հոդվածներ Կատեգորիա:Ռուսերեն ֆիլմեր Կատեգորիա:1972 ֆիլմեր Կատեգորիա:Խորհրդային ֆիլմեր Կատեգորիա:Ֆիլմեր ոստիկանների մասին Կատեգորիա:«Մոսֆիլմ» ստուդիայի ֆիլմեր Կատեգորիա:Խորհրդային դրամա ֆիլմեր
Օհանա Աղբյուր
Օհանա Աղբյուր, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում : Գտնվում էր Արղանա գետի հովտում։
Պատմամշակութային կառույցներ
Գյուղում պահպանվում էր հայկական եկեղեցին և գերեզմանոցը :
Ծանոթագրություններ
Կատեգորիա:Արևմտյան Հայաստանի գյուղեր
Auswärtsspiel
Auswärtsspiel, գերմանական Die Toten Hosen խմբի 12-րդ ստուդիական ալբոմն է, թողարկվել է 2002 թվականի հունվարի 28-ին։ Գերմանիայի և Ավստրիայի չարթերում ալբոմը զբաղեցրել է առաջին հորիզոնականը, իսկ Շվեյցարիայում՝ երրորդ տեղը ։
2007 թ. վերաթողարկման բոնուսային երգեր
<li> "Drüber reden" – 1:42 <li> "Schöner warten" – 3:58 <li> "Im Meer" – 3:42 <li> "Leben im Bildausschnitt" – 3:05 <li> "Hirnfick (Futter für die Fische)" – 3:17 <li> "Das Leben ist schwer, wenn man dumm ist" – 3:39 </li></ol>
Սինգլներ
Ալբոմից թողարկվել է 4 սինգլ։
Ղուրան (2826)
Ծանոթագրություններ
Կատեգորիա:Մատենադարանի ձեռագրեր
Քուստ-ի-Փառնես
Քուստ-ի-Փառնես, գրաբար՝ Քուստ ի Փառնէս, նաև Փառնես, Փառիսոս կամ Քուստի, գավառ Մեծ Հայքի Արցախ նահանգի կազմում ։
Ծանոթագրություններ
Կատեգորիա:Արցախ նահանգի գավառներ
Տուկսանբայ
Տուկսանբայ (Туксанбай, Туҡһанбай), խուտոր Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 8 մարդ։
Արտաքին հղումներ
Կատեգորիա:Ռուսաստանի խուտորներ Կատեգորիա:Ռուսաստանի Բաշկորտոստան հանրապետության Դաոլեկանովսկի շրջանի բնակավայրեր
Լի Չու Յոն
Լի Չու Յոն (이주연, 李周姸,, նախկինում հայտնի Չույոն), հարավկորեացի դերասանուհի և երգչուհի։ Առավել հայտնի է որպես After School աղջիկների խմբի նախկին անդամ (2009-2015)։
Որպես դերասանուհի, նա հայտնի է «Նորից ժպտա» (2010), «Պատասխան 1994 թվականին» (2013) և «Սատանայական հմայքը» (2018) դորամաներում իր դերերով։
1987 - 2008. Վաղ տարիներ, կրթություն և կարիերայի սկիզբ
Չույոնը ծնվել է 1987 թվականի մարտի 19-ին Հարավային Կորեայի Սեուլ քաղաքում ։ Նա ընտանիքում միակ երեխան էր։ Տիրապետում է ճապոներենին ։ 2011 թվականի փետրվարին ավարտել է Կոնկուկի կանանց համալսարանը ։ 2006 թվականին, 19 տարեկան հասակում, նկարահանվել է Թոնի Անայի «Yutzpracachia» տեսահոլովակում ։
Միևնույն ժամանակ, Չույոնը համացանցում հանրաճանաչ է դարձել որպես «Օլչան» շարժման մաս, որտեղ քննարկվում էին գեղեցիկ արտաքինով առանց պլաստիկ վիրաբուժության մարդիկ ։ 2007 թվականին ստացել է Ազումի էպիզոդիկ դերը՝ «Իմ ընկերուհին դաստիարակ է» հանրաճանաչ ռոմանտիկ կատակերգական շարքի «Իմ ընկերուհին դաստիարակ է 2» սիքվելում ։ Առաջին անգամ բեմի վրա է հայտնվել 2008 թվականի դեկտեմբերին՝ After School խմբի մյուս անդամների հետ, Սոն Դեմ Բեյի հետ համատեղ ելույթի ժամանակ՝ SBS Song Festival-ում «Play Girlz» սինգլով։